cyanic-selkie/wikianc huggingface dataset:
Max Payne
Pelaaminen
Pelin tekoäly pohjautuu pitkälti ennalta määriteltyihin komentoihin, minkä takia pelaajahahmon kohtaamat viholliset kykenevät suorittamaan vain niille ohjelmoituja liikkeitä (ks. skriptattu kohtaus). Viholliset kuitenkin kestävät paljon enemmän osumia kuin Max. Pelaajahahmon hankkimat terveyspakkaukset eivät paranna häntä välittömästi, vaan terveyspakkauksia voi käyttää valitsemanaan hetkenä.
Max Paynen juonenkuljetus on tehty tietokoneanimoitujen välinäytösten sijasta film noir -tyylisen sarjakuvaromaanin muodossa etenevällä kerronnalla. Sarjakuvan ruutujen hahmot ovat Remedyn työntekijöitä, koska rajallisen budjetin seurauksena pelitalo ei voinut palkata oikeita näyttelijöitä sarjakuvaa varten.
Asetelma
Remedyllä on tapana antaa peliensä päähahmoille nimiä, jotka kertovat pelin luonteesta. Max Payne on sanaleikki englanninkielisistä sanoista maximum pain, suunnaton kipu. Payne viestii päähahmon tuskasta, jonka tämä on joutunut kokemaan perheensä murhan jälkeen.
Max Paynen tarina sekä hahmojen ja tapahtumapaikkojen nimet sisältävät lukuisia viittauksia skandinaaviseen mytologiaan. Peli sijoittuu loppumattomalta vaikuttavaan lumimyrskyyn, mikä on allegoria skandinaavisesta myyttisestä maailmanlopusta ragnarökistä. Pelissä myös seikkaillaan yökerhossa, jonka nimi on Ragna Rock. Pelin keskeinen elementti on Valhalla-sotilasprojektissa luotu Valkyr-huume; skandinaavisessa jumaltarustossa valkyyriat veivät taistelussa kaatuneiden sotureiden sielut paikkaan nimeltä Valhalla. Max Paynen työtoveri Alex Balder on nimitetty Balder-jumalan mukaan ja senaattori Alfred Wodenin sukunimi on anglosaksinen väännös Odin-jumalan nimestä; Balder-jumalan tavoin petturi tappaa Alex Balderin ja Wodenilla on Odinin tavoin yksi silmä. Pelin pääkonnan yhtiö on aasojen mukaan nimitetty Aesir Corporation ja Wodenin salaseura kokoontuu rakennuksessa nimeltä Asgard Hall. Pelissä on nähtävissä myös viittauksia Suomeen, kuten esimerkiksi erään yökerhon seinillä esiintyvät kuvitteellisen Suomi Vodka -juoman mainokset, sekä Aesir Corporationin pääkonttorista löytyvät Alvar Aalto -nojatuolit.
Juoni
pienoiskuva|vasen|Tarinankerronnassa käytetään myös sarjakuvapaneeleja. Kolme vuotta sitten Max oli New Yorkin poliisilaitoksessa NYPD:ssä työskentelevä poliisi. Kolme narkomaania, joilla oli addiktio design-huumeseen nimeltä ”Valkyr”, murhasivat hänen vaimonsa Michellen ja vauvaikäisen tyttärensä. Perheensä kuolemasta järkyttyneenä Max siirtyi Yhdysvaltain huumevirasto DEA:n palvelukseen ja vannoi selvittävänsä Valkyr-huumeen alkuperän.
Max tekeytyy gangsteriksi päästäkseen rikollispäällikkö Angelo ”Don” Punchinellon rikollisjärjestöön, joka oli ollut vastuussa Valkyrin myynnistä New Yorkin alamaailmalle. Tunnistamaton tappaja ampuu Alex Balderin, joka oli ollut ainoa DEA-agentti, joka tiesi totuuden Maxin henkilöllisyydestä ja aikeista. Max saa tietää olevansa etsintäkuulutettu Alexin murhasta ja on poliisin mukaan Punchinellon rikollisjärjestölle työskentelevä gangsteri. Ragnarock-nimisessä yökerhossa Max tapaa palkkamurhaaja Mona Saxin, joka kertoo Punchinellon olevan syyllinen hänen perheensä kuolemaan. Max tekee rynnäkön Punchinellon kartanoon, jossa Punchinello kertoo olleensa vain pelinappula Valkyrin myynnissä. Yhtäkkiä toimistoon saapuu agentteja, jotka ampuvat Punchinellon. Agentteja johtava nainen antaa Maxille yliannostuksen Valkyristä ja jättää hänet kuolemaan.
Ennen kuin nainen poistuu kartanosta, hän mainitsee sanat ”Cold Steel”. Max yhdistää sanat hylättyyn tehtaaseen nimeltä Cold Steel, jonka yhteydestä hän löytää Yhdysvaltain armeijan huippusalaisen bunkkerin, jossa oli tehty salaisia ihmiskokeita. Bunkkerin tietokoneista Maxille paljastuu, että Valkyr oli ollut alun perin vuonna 1991 aloitetussa armeijan Valhalla-projektissa kehitetty stimulantti, jonka oli ollut tarkoitus nostaa sotilaiden taistelutahtoa. Projekti kuitenkin lopetettiin vuonna 1995, koska Valkyr muutti käyttäjänsä aggressiiviseksi ja vainoharhaiseksi tappajaksi. Max saa myös selville, että syyttäjänvirastossa työskennellyt Michelle Payne oli saanut vahingossa haltuunsa tietoja Valhalla-projektista, minkä seurauksena narkomaanit oli lähetetty Maxin kodille tappamaan Michelle. Max kuitenkin menettää todistusaineistonsa, kun bunkkerin itsetuhomekanismi käynnistyi.
Max saa selville että hänen työtoverinsa B.B. oli ottanut lahjuksia rikollisilta, tappanut Balderin, lavastanut Maxin poliiseille rikolliseksi ja paljastanut hänen henkilöllisyytensä Punchinellon rikollisjärjestölle. Max kostaa Balderin kuoleman tappamalla B.B.:n, minkä jälkeen hän saa soiton senaattori Alfred Wodenilta. Max tapaa Asgard Hall -rakennuksessa Wodenin johtaman Inner Circle -salaseuran jäsenet. Woden kertoo Maxille, että Punchinellon kartanolla ollut nainen oli ollut Aesir Corporationin toimitusjohtaja Nicole Horne, joka oli jatkanut laittomasti Valhalla-projektia ja oli ollut vastuussa Valkyrin myynnistä Punchinellon kautta. Maxille selitetään, että Horne oli määrännyt Maxin perheen kuoleman. Woden pyytää Maxia tappamaan Hornen ja vastapalveluksena hänen salaseuransa voisi suojella häntä murhasyytöksiltä. Asgard Halliin saapuvat Hornen kommandot kuitenkin tappavat kaikki salaseuran jäsenet Wodenia lukuun ottamatta.
Max pakenee palkkasotilailta Asgard Hallista ja saapuu Manhattanilla Aesir Corporationin päämajana toimivan pilvenpiirtäjän Aesir Plazan juurelle. Max tapaa hississä Monan, joka paljastaa työskentelevänsä Hornelle. Horne on käskenyt häntä tappamaan Maxin, mutta Mona on alkanut kuitenkin pitää hänestä eikä suostu siihen. Hornen turvamiehet ampuvat Monaa, mutta tyhjä hissi vihjaisee hänen selvinneen hengissä. Horne yrittää paeta helikopterilla, mutta Max ampuu pilvenpiirtäjän radiomaston teräskaapelit poikki, jolloin romahtava radiomasto murskaa allensa helikopterin, tappaen Hornen. NYPD pidättää kostoretkensä päättäneen Maxin. Häntä katsomaan tulleessa väkijoukossa on myös hymyilevä Alfred Woden, jolle Max hymyilee takaisin.
Kehitys
thumb|Max Payne -hahmon käyttämät vaatteet esillä [[Game On (näyttely)|Game On -näyttelyssä Science Museumissa Lontoossa.]]
Vuonna 1996 3D Realms julkaisi Remedyn kehittämän Death Rallyn, joka myi noin satatuhatta kappaletta. Yhdysvaltain julkaisuviikolla Remedyn silloinen toimitusjohtaja Samuli Syvähuoko matkusti Dallasiin esittelemään 3D Realmsille kolmea uutta peli-ideaa. Jatkoon pääsi Dark Justice -työnimellä kulkenut toimintapeli, jonka piti olla yksinkertainen ammuntapeli. Vuonna 1997 Syvähuoko kertoi pelin valmistuvan seuraavana vuonna, mutta julkaisu venyi vuoteen 2001; projektista tuli 4,5-vuotinen. Pelin esikuvina käytettiin John Woon toimintaelokuvia, joita tuolloinen luova johtaja Petri Järvilehto katsoi yhä ”uudelleen ja uudelleen” miettien, miten saisi saman kokemuksen toteutettua pelimaailmassa. Alun perin peli ei ollut kovin tarinavetoinen, mutta käsikirjoittaja Sami Järvi halusi peliin henkilövetoisen näkökulman. Hän haki vaikutteita kovaksikeitetystä rikoskirjallisuudesta.
Tuotantoryhmä teki kuvausmatkan New Yorkiin hakeakseen inspiraatiota peliympäristöihin. Yksi Remedyn graafikoista käytti filttereitä matkan kuvamateriaaliin, ja lopputulos muistutti sarjakuvaa. Käsitellyistä kuvista tehtiin kuvasarja, jonka päälle lisättiin vielä ääninäyttely. Tällä ratkaisulla korvattiin pelinsisäiset välivideot. Ratkaisu oli Remedylle taloudellisesti välttämätön, mutta toisaalta myös Järven mukaan taiteellisesti tyyliikkäämpi ratkaisu kuin välivideot. Järvi antoi Max Paynelle kasvonsa, koska oikeisiin näyttelijöihin ei ollut varaa. Hän oli poseerannut yliopiston roolipeliyhdistyksen lehdessä, ja kehitystiimin nähdessä kuvat he halusivat Järven toimivan mallina myös Max Paynelle. Muihin hahmomallieihin käytettiin ystäviä, perheenjäseniä ja muita kehitystiimin jäseniä.
Tuottaja 3D Realms ja julkaisija Take-Two Interactive rahoittivat pelin 21 miljoonan markan budjetista vähän yli puolet. Projektiin loppuvaiheessa mukaan tullut, Syvähuokon tilalle palkattu Matias Myllyrinne on kertonut, että projektin kulut riistäytyivät käsistä viivästysten takia. Pelin kehitys aloitettiin monta kertaa alusta vanhentuneen teknologian johdosta. Ryhmällä oli paljon ideoita ja teknistä osaamista demoskene-taustan ansiosta, mutta kokemusta isosta peliprojektista ei vielä ollut. Lisää varoja kehitykseen saatiin Tekesiltä ja myymällä osia Remedyn tytäryhtiöstä, Futuremarkista. Myllyrinteen mukaan 3D Realms antoi Remedylle taiteellisen vapauden tehdä peli valmiiksi siinä ajassa kuin se vaatii.
Max Paynen ääninäyttelijäksi palkattiin James McCaffrey, joka antoi myöhemmin Paynelle kasvonsa pelissä Max Payne 3. Max Paynen ominaispiirre, Bullet time -erikoistehoste, lisättiin peliin vasta noin puoli vuotta ennen julkaisua. Alkuperäinen konsepti oli lisätä peliin huoneita, joissa aika hidastuisi. Lopulta kehittäjät pitivät parhaana ratkaisua, jossa pelaaja saa itse päättää ajan hidastumisesta. Bullet time -tehosteen aikana peli hidastui, ja pelaaja saattoi tähdätä vihollisia rauhassa.
Pelin PlayStation 2- ja Xbox-versioiden käännökset tehtiin ulkomaisena alihankintana. Näistä versioista poistettiin muun muassa pelikohtausten taustakuvissa käytetyt World Trade Centerin kaksoistornit saman vuoden syyskuussa tapahtuneiden terrori-iskujen takia.
Vastaanotto
Peli on saanut IGN:n arvostelussa arvosanaksi 9.3/10.
Peli on saanut GameSpotin arvostelussa arvosanaksi 9.2/10.
Peli on saanut Pelit-lehden arvostelussa arvosanaksi 91/100.
Peli voitti monia alan palkintoja, muun muassa Baftan BAFTA Interactive Entertainment Awards -palkinnon vuoden parhaasta PC-pelistä.
Myynti
Peli myi Take-Twon mukaan ensimmäisen neljän viikon aikana noin kappaletta.
Perintö
Max Payne oli 2000-luvun alussa Suomen isoin pelialan menestys. Peliä pidettiin kotimaisen peliteollisuuden virstanpylväänä. Max Paynen pitkittynyt kehitysprosessi kasvatti innostusta peliä kohtaan ja auttoi vakiinnuttamaan sille fanikunnan. Peliä kohtaan osoitettiin jo ennen sen julkaisua huomioita suomalaisessa mediassa, mikä osin johtui yleisestä kiinnostuksesta uusmediateollisuuteen. Vuoden 1997 lopussa Helsingin Sanomatkin uutisoi, kuinka peliala oli muuttunut ”nörttien puuhastelusta” vakavasti otettavaksi teollisuuden alaksi.
Vuonna 2002 Remedy myi pelisarjan oikeudet Take-Two Interactivelle 10 miljoonasta dollarista ja 969 932 osakkeesta. Samalla tiedotettiin, että Rockstar Games julkaisisi Remedyn kehittämän Max Paynen jatko-osan The Fall of Max Payne vuonna 2003. Pelisarjan kahta ensimmäistä osaa on myyty yhteensä yli 8 miljoonaa kappaletta. Vuonna 2008 pelistä tehtiin samanniminen Hollywood-elokuva, jonka pääosaa näytteli Mark Wahlberg. Elokuva on ainoa suomalaisesta brändistä tehty Hollywood-tuotanto. Vuonna 2012 Rockstar Games julkaisi Max Payne 3, jossa Paynea näytteli tällä kertaa McCaffrey. Järvilehdon mukaan peli sopii hyvin pelisarjaan, vaikka onkin erilainen kuin kaksi aiempaa osaa.
Pelin ympärillä nähtiin myös lieveilmiö, kun 1990-luvulla julkisuudessa ollut vapaapainija Maxx Payne uhkasi haastaa Remedyn oikeuteen nimensä käyttämisestä ilman lupaa, koska hän oli käyttänyt nimestään myös lyhennettyä versiota ”Max Payne”.
Ääniraita
Max Paynen ääniraidan sävelsivät Kärtsy Hatakka ja Kimmo Kajasto. Useimmat kappaleista ovat ambient-tyylisiä, mutta mukana on myös pelin toimintakohtauksissa kuultuja rock-tyyppisiä kappaleita.
McLaren Autosport BRDC Award
McLaren Autosport BRDC Award on McLarenin ja Autosportin vuosittain myöntämä palkinto, joka jaetaan lahjakkaalle nuorelle brittikuljettajalle.
Marina Basanova
Marina Basanova (,, 25. joulukuuta 1962 Omsk, Venäjän SFNT – 27. huhtikuuta 2020 Bremen, Saksa) oli maajoukkuetasolla Neuvostoliittoa ja Yhdistynyttä joukkuetta edustanut käsipalloilija, olympiamitalisti ja maailmanmestari.
Bazanova voitti Neuvostoliiton naisten maajoukkueessa olympiapronssia Soulissa 1988 ja kolme maailmanmestaruutta. Neuvostoliiton hajottua Bazanova saavutti vielä olympiapronssia Barcelonassa 1992 Yhdistyneen joukkueen jäsenenä. Bazanova asui ja työskenteli loppuelämänsä Saksassa ja kuoli Bremenissä 57-vuotiaana 27. huhtikuuta 2020.
Arpinaama
Luonteeltaan elokuva on tarina kieltolain aikaisesta gangsterielämästä. Se perustuu Armitage Trailin romaaniin Scarface, joka taas saanut aiheensa Al Caponen todellisista vaiheista. Eräs elokuvan kohtaus viittaa vuoden 1929 niin sanottuun ystävänpäivän verilöylyyn, jota epäiltiin Caponen järjestämäksi. Arpinaamasta on tehty 1983 uusintaohjaus Scarface – arpinaama, joka poikkesi juoneltaan ja teemoiltaan huomattavasti alkuperäisestä.
Ylä-Vuoksen Palloseura
YVPS:n joukkue pelasi jääpalloa SM-sarjassa kymmenen kauden ajan ja saavutti SM-hopeaa kaudella 1939. Tuolloin se hävisi loppuottelussa HIFK:lle maalein 4–1. Seuran pelaajista Erik Kariluoma, Reino Lindroos, Kullervo Muurinen, Ensio Purovaara ja Sakari Salo esiintyivät myös Suomen jääpallomaajoukkuessa.
Jalkapalloa YVPS pelasi parhaimmillaan toiseksi korkeimmalla sarjatasolla Suomensarjassa neljä kautta vuosina 1938, 1939, 1940–1941 ja 1946–1947.
YVPS ja Imatran Pallo (ImPa) yhdistyivät ja muodostivat edelleen toimivan Imatran Pallo-Salamat marraskuussa 1963.
44. divisioona
44. divisioona voi tarkoittaa seuraavia yhtymiä:
Iso-Onkiainen
Iso-Onkiainen on Pirkanmaalla Kuhmoisissa Harjunsalmen kylän lähellä sijaitseva järvi.
Pikku-Onkiainen
Pikku-Onkiainen on Pirkanmaalla Kuhmoisissa Harjunsalmen kylän lähellä sijaitseva lampi.
Iso-Onkiainen
Maantietoa
Järven pinta-ala on 1,7 hehtaaria, se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 650 metriä ja sen rannat ovat metsämaata. Järven koillispuolella on talo.
Pikku-Onkiainen
Maantietoa
Lammen pinta-ala on 1,5 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria ja se on autio. Sen rantaviivan pituus on 450 metriä ja rannat ovat metsämaata.
Iso-Onkiainen
Historiaa
Vuoden 1855–1856 Kalmbergin kartastossa järvi on merkitty, mutta se on nimetön.
Vuoden 1966 peruskartassa järven ympäristössä oli peltoja, jotka jatkuivat osittain järven rantaan asti. Vuoteen 1986 mennessä osa pelloista oli metsittynyt.
Pikku-Onkiainen
Historiaa
Vuoden 1855–1856 Kalmbergin kartastossa lampea ei ollut merkitty.
Vuosien 1966 ja 1986 peruskartoissa lammen ympärillä oli peltoa ja lammesta johti oja Iso-Onkiaiseen. Vuoden 1986 peruskartassa pellon reunaan oli johdettu oja, joka toi vettä Löytöjärvestä, Niemijärvestä ja Jänislamminsuolta.
Sven Knipphals
Sven Knipphals (s. 20. syyskuuta 1985 Hannover) on saksalainen pikajuoksija. Hän kilpailee 100 ja 200 metrillä. 190 senttimetriä pitkä ja 85 kilogrammaa painava Knipphals edustaa VfL Wolfsburgia.
Knipphals sijoittui 4×100 metrin viestissä neljänneksi vuoden 2013 MM-kilpailuissa Moskovassa. Hän voitti samalta matkalta EM-hopeaa vuoden 2014 EM-kilpailuista Zürichistä. Kesäkuussa 2015 Knipphals oli kolmas 100 metrillä Euroopan joukkuemestaruuskilpailuiden Superliigassa Tšeboksaryssa. Hän sijoittui pikaviestissä neljänneksi Pekingin MM-kilpailuissa 2015 ja pronssille Amsterdamin EM-kilpailuissa 2016.
Knipphals opiskelee kiropraktiikkaa Bournemouthissa ja työskentelee tuossa ammatissa Leipzigissa. Knipphalsin isoisä Hans Jürgen Knipphals toimi Saksan käsipallomaajoukkueen maalivahtina, ja hänen isänsä Jens on pituushypyn Saksan mestari.
Ennätykset
Ulkoradat
Sisäradat
Koiran elämää
Koiran elämää on Frontier Developmentsin kehittämä ja Sony Computer Entertainmentin julkaisema toimintaseikkailupeli. Peli on julkaistu vuonna PlayStation 2:lle.
Tarina
Pelin päähenkilö on sekarotuinen ja hieman ilkikurinen koira Jake. Hänen tehtävänään on pelastaa Daisy, jonka sieppasivat Neiti Peachesin kaksi apulaista, ilkeät koirarankkurit. Jaken on löydettävä Daisy nopeasti, sillä Neiti Peaches aikoo tehdä Daisysta ja monista muistakin koirista "kissanruokaa". Peliin sisältyy lisäksi useita minipelejä.
Pelissä voi Jaken lisäksi ohjata monia muitakin koiria. Siinä on kolme isoa aluetta, joissa voi vapaasti liikkua: Jaken koti Clarksville, MinniWahWahin laskettelu-keskus ja Boom City. Jake voi haistella hajuja, merkata reviiriä, kaivaa, kerjätä ruokaa, uida, leikkiä ja haastaa muita koiria leikkeihin; tehdä kaikkea, mitä koira voi. Jaken on suoritettava tehtäviä ja kerättävä luita, jotta hän voi pelastaa Daisyn.
Pelin lopussa, Jaken saavuttua Neiti Peachesin tehtaaseen, pelaajan on hajotettava suuri kone, johon Daisy on menossa muussattavaksi. Jake pelastaa Daisyn ja neiti Peaches putoaa itse kissanruokakoneeseen.
Englanninkielinen versio
Kerry Shale ääninäytteli kaikkia hahmoja.
Iinatin moottoriurheilukeskus
Iinatin moottoriurheilukeskus oli Kaakkurin kaupunginosan itäreunalla Oulussa sijaitseva moottoriurheilun toimipaikka. Moottoriurheilukeskus suljettiin lopullisesti keväällä 2015. Keskuksessa järjestettiin vuosittain useita moottoriurheilutapahtumia. Moottoriurheilukeskus sijaitsee Kaakkurin kaupunginosasta Iinatin kaupunginosaan johtavan paikallistien varrella, noin kolmen kilometrin päässä Kaakkurin keskuksesta itään.
Alueen asutuksen laajetessa asukkaat ovat esittäneet valituksia moottoriurheilukeskuksen aiheuttamista äänihaitoista, ja moottoriurheilukeskuksen toiminnot siirretään kokonaisuudessaan valtatien 20 varrelle rakennettuun monitoimikeskus OuluZoneen.
Kansallinen tuomarineuvosto
Kansallinen tuomarineuvosto (, KRS) on elin Puolassa, joka valvoo maan tuomioistuinten ja tuomareiden riippumattomuutta. Sen tehtävänä on ehdottaa tuomarinimityksiä ja voi kohdistaa tuomareihin kurinpitotoimenpiteitä.
Kokoonpano
Puolan perustuslain 187 §:n mukaan kansalliseen tuomarineuvostoon kuuluu 25 jäsentä: korkeimman oikeuden ensimmäinen presidentti, oikeusministeri, korkeimman hallinto-oikeuden presidentti, yksi tasavallan presidentin nimeämä henkilö sekä 15 jäsentä, jotka valitaan maan tuomioistuinten tuomareiden joukosta. Lisäksi kansalliseen tuomarineuvostoon kuuluu neljä parlamentin alahuoneen jäsentä ja kaksi senaattoria. Jäsenten toimikausi on neljä vuotta.
Pythias (Aristoteles)
Pythias (noin 362 eaa. – 335 eaa.) oli Atarneuksen tyranni Hermiaan adoptiotytär ja Aristoteleen ensimmäinen vaimo. Pythias kuoli Ateenassa jo ennen Aristotelesta. Tämä tiedetään Aristoteleen testamentista, joka esittää hänen toiveekseen, että hänen vaimonsa luut haudattaisiin yhdessä hänen kanssaan.
Pesäpallon Ykkössarja 1984
Pesäpallon ykkössarja 1984 oli Ykköspesiksen neljäs kausi. Kankaanpään Maila voitti sarjan ja sen ohella Mestaruussarjaan nousivat myös Vaasan Maila ja Nurmon Jymy.
Wigan
Wigan on noin asukkaan kaupunki ja  asukkaan metropolihallintopiiri (metropolitan borough) Suur-Manchesterin metropolikreivikunnassa Luoteis-Englannissa. Se sijaitsee Douglasjoen ja Leedsin–Liverpoolin kanavan varsilla. Hallintopiiriin kuuluu Wiganin ja Leigh’n teollisuuskaupunkien lisäksi esikaupunkialueita ja pieniä maaseutuyhteisöjä.
Pesäpallon Ykkössarja 1984
Noususarja
Kankaanpää ja Vaasa nousivat suoraan ja Nurmo voitettuaan uusinnassa Muhoksen 8-3.
Putoamissarja
Sarjasta putosivat Vähäkyrö, Oulu ja Kuortane. Sarjaan nousivat suomensarjan lohkovoittajat Jyväskylän Lohi, Ulvilan Pesä-Veikot ja Halsuan Toivo.
Wigan
Wiganin alueella oli 1700-luvulta alkaen hiilikaivoksia ja tekstiiliteollisuutta, mutta tekstiilitehtaat on sittemmin suljettu ja viimeinen hiilikaivos lopetti toimintansa 1993. Nykyään hallintopiirissä on teollisuutta, joka valmistaa elintarvikkeita, paperia ja pakkauksia sekä sähkö- ja konetekniikkaa.
Pythias (Aristoteles)
Aristoteleella ja Pythiaalla oli tytär, jonka nimi myös oli Pythias (300-luvun loppupuoli eaa.). Tämä Pythias oli naimisissa kolmesti. Hänen ensimmäinen puolisonsa oli Nikanor, joka oli Aristoteleen sisaren Arimnesten poika. Aristoteleen testamentin mukaan Nikanorin tuli hoitaa perheen asioita kunnes hänen poikansa Nikomakhos tuli täysi-ikäiseksi. Pythiaan toinen puoliso oli Prokles Spartalainen, ja kolmas puoliso lääkäri Metrodoros. Hänen kerrotaan myös kuolleen ennen isäänsä.
Wigan
Wiganissa toimii Englannin Mestaruussarjassa pelaava jalkapalloseura Wigan Athletic FC sekä Englannin pääsarjassa pelaava rugbyseura Wigan Warriors.
Tunisian miesten lentopallomaajoukkue
Tunisian miesten lentopallomaajoukkue edustaa Tunisiaa kansainvälisissä lentopallokilpailuissa.
Tunisian lentopallomaajoukkue on pelannut olympialaisissa kuusissa kisoissa ja sijoittunut parhaimmillaan yhdeksänneksi Los Angelesin olympiakisoissa 1984. MM-kilpailuihin joukkue on osallistunut kymmenen kertaa, viimeksi vuonna 2018, ja paras saavutus on viidestoista sija vuonna 2006. Tunisia on voittanut kymmenen Afrikan-mestaruutta, viimeksi vuonna 2019.
Maailmanrankingissa joukkue on lokakuussa 2019 sijalla 22.
163. divisioona
163. divisioona voi tarkoittaa seuraavia asioita:
Christian Clausen
Christian Clausen (s. 6. maaliskuuta 1955) on tanskalainen pankkiiri, joka toimi Nordea-konsernin toimitusjohtajana vuosina 2007–2015. Clausen valmistui ekonomiksi Kööpenhaminan yliopistosta 1978 ja hän työskenteli eri pankkien palveluksessa vuoteen 2000, jolloin hän siirtyi Nordealle sijoitusjohtajaksi. Clausen valittiin vuonna 2016 Nordean suurimman omistajan Sampo-konsernin hallituksen jäseneksi.
Cristian Clausenilla ja hänen vaimollaan Anettella on kaksi lasta, Christoffer ja Julie Clausen.
Puitepäätös
Puitepäätös oli Euroopan unionin päätös Amsterdamin sopimuksen mukaisesti. Sitä käytettiin poliisiyhteistyön ja rikosasioissa noudatetun oikeudellisen yhteistyön (niin sanotun kolmannen pilarin) välineenä. Puitepäätöstä käytettiin jäsenvaltioiden lainsäädännön lähentämiseen. Puitepäätöstä saattoi ehdottaa komissio tai jäsenvaltio, ja se oli hyväksyttävä ministerineuvostossa yksimielisesti. Se velvoitti jäsenvaltiot saavuttamaan tietyn tuloksen, mutta antoi kansallisten viranomaisten päättää, missä muodossa ja millä tavoin tulos saavutetaan.
Lissabonin sopimuksen myötä puitepäätös jäi pois käytöstä. Lissabonin sopimuksen mukaan myös poliisi- ja oikeusalan yhteistyö toteutetaan direktiiveillä, eikä yksimielisyyttä enää vaadita.
Jüri Pootsmann
Jüri Pootsmann (1. heinäkuuta 1994 ) on virolainen laulaja, joka voitti Eesti otsib superstaari -laulukilpailun kuudennen tuotantokauden vuonna 2015. Vuonna 2016 hän osallistui kappaleella ”Play” Eesti Lauliin, jossa hänet valittiin Viron edustajaksi vuoden 2016 Euroviisuihin. Hän ei selviytynyt kilpailun finaaliin.
Boussin
Boussin on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen itäpuolisella tasangolla 45 kilometriä Ségousta maanteitse koilliseen. Kunnassa on 11 500 asukasta (vuonna 2009).
Boussinin kunta rajoittuu pohjoisessa Ségoun piirin Togoun ja Farakou Massan, idässä Dioron, etelässä Cinzanan ja lännessä Pelenganan kuntiin. Se on pinnanmuodostukseltaan hiekkaista tasankoa ja kasvillisuudeltaan savannia. Vesistöjä tai metsiä ei ole. Kuntaan kuuluu 15 kylää.
Seudun pääelinkeinot ovat maanviljely ja karjanhoito. Tärkein viljelykasvi on hirssi. Yleisimmät kotieläimet ovat lampaat ja vuohet. Käsityöammattien merkitys on vähäinen. Boussinissa pidetään viikoittaiset markkinat.
Kunnan liikenneyhteydet ovat heikot. Palveluihin kuuluvat koulut sekä terveysasema.
Riitankari
Riitankari on pieni asumaton saari Oulun kaupungin edustalla Perämerellä. Se sijaitsee 3,8 kilometriä koilliseen Oulunsalon Riutunkarin kalasatamasta ja 7,1 kilometriä länteen Nallikarin uimarannalta. Saari on Oulun kaupungin saarista ainoa varsinainen lintusaari. Saarella pesii muun muassa lähes sata naurulokkipariskuntaa.
Perun historia
Perun historia alkaa intiaanikulttuurista tuhansien vuosien takaa, ja jatkuu Espanjan siirtomaavallan kautta itsenäisen valtion historiana.
Intiaanit ennen eurooppalaisia
thumb|[[Machu Picchu]] Perun intiaanikulttuurilla on ollut tuhansien vuosien perinteet. Alueelle syntyi kalastuksella ja puutarhaviljelyllä itsensä elättävien intiaanien kyliä noin 6000–5000 eaa. Jo noin 3100–2600 eaa. Satojen vuosien kuluessa Perun rannikolle syntyi kasvavia suuria asutuskeskuksia, jotka olivat pienoiskaupunkivaltioita. Näitä olivat muun muassa Caral noin 2600–1900 eaa. Caralissa rakennettiin tasanteille eliitin asumuksia ja pyramideja, harjoitettiin muun muassa puuvillan, kurpitsan ja pavun viljelyä sekä kalastusta. Laamaeläimiä kesytettiin 3000-luvun alkupuolella, mutta maissia ei tunnettu.
Monesti kiinteän asutuksen merkkinä pidetyt saviastiat yleistyivät Perussa noin 2300–1800 eaa. Tämän jälkeen Perun rannikon tuntumaan syntyi monia valtavia asutuskeskuksia, joissa oli U:n muotoisia temppeleitä, muun muassa Cerro Sechin Casma-joen laaksossa. Tähän aikaan liittyi ihmisuhreja ja mitä luultavimmin sotia. Noin vuosina 1000 eaa. – 200 eaa. laajalle alueelle ketšuankielinen Chávinin kulttuuri, jota pidetään Andien alueen eräänlaisena äitikulttuurina. Sen vaikutus levisi laajalle ehkä uskonnon tai kaupankäynnin takia. Cháviniin kulttuuriin liittyi kivimuureja, joissa oli suuria jaguaarijumalan päitä ja muita isoja kiviveistoksia. Teknisiä edistysaskeleita olivat kangaspuut ja parempi metallien työstäminen, ja samalla maissin viljely levisi laajalle Perun rannikko- ja vuoristoseuduilla.
Dong Dong
Dong Dong (, s. 13. huhtikuuta 1989 Zhengzhou, Henan) on kiinalainen trampoliinivoimistelun olympiavoittaja ja maailmanmestari. 169 senttimetriä pitkä ja 58 kilogrammaa painava Dong edustaa Shanxi-seuraa. Hänen valmentajanaan toimii Cai Guang Liang.
Ura
Dong voitti olympiakultaa henkilökohtaisesta kilpailusta vuoden 2012 kesäolympialaisista Lontoosta. Hän voitti olympiapronssia samasta lajista vuoden 2008 kesäolympialaisista Pekingistä.
MM-kilpailuista Dong on saavuttanut kahdeksan kultaa ja kolme hopeaa. MM-mitaleista kolme kultaa ja kaksi hopeaa on henkilökohtaisia. Aasian kisoista Dongilla on yksi henkilökohtainen kulta vuodelta 2010 ja World Gameseista yksi parikilpailun kulta vuodelta 2013.
Perun historia
Espanjalaisaika
Sisällissota oli heikentänyt inkoja, kun konkistadori Francisco Pizarro saapui valtaamaan inkojen valtakunnan vuonna 1531 Peruun 180 miehensä kanssa. Espanjalaisten tulon aikaan Atahuallpan ja Huascarin armeijat olivat alueillaan, ja Huascar joutunut Atahuallpan armeijan vangiksi kaukana Atahuallpan olinpaikasta Cajamarcasta. Huascarin suku oli harventunut huomattavasti Atahuallpan järjestämässä verisessä vainossa. Espanjalaiset toimivat inkojen maassa juonikkaasti ja häikäilemättömästi, sillä heitä ajoi takaa halu ryöstää inkojen kulta ja alistaa alue Espanjan kruunun alle. Pizarro järjesti ansan Atahuallpalle Cajamarcassa vuoden 1532 lopuilla ja vangitsi tämän. Tämän jälkeen espanjalaiset surmasivat inkoja Cajamarcan aukiolla. Pian tämän jälkeen espanjalaisten vankina ollut Atahuallpa käski joukkojaan tappamaan vangitun Huascarin, ettei tämä jäisi eloon, jos espanjalaiset surmaisivat hänet. Pian espanjalaiset houkuttelivat ansaan vielä inkojen sotapäällikön Challcuchiman.
Espanjalaiset valloittivat Cuzcon 1533 inkojen alistamien siirtolaisten ja Huascarin kannattajien tervehtiessä. Nämäkin joutuivat pian huomaamaan, että espanjalaiset olivat heidänkin vihollisiaan. Espanjalaiset teloittivat Atahualpan 1533. Pizarro perusti Liman 1535. Näihin aikoihin espanjalaisten raa'at toimet Perussa johtivat lukuisiin kapinoihin, kun he mm. ryöstivät inkoilta heidän elintarvikkeensakin. Espanjalaiset varmistivat tästä huolimatta voittonsa vuoteen 1542 mennessä. Peruun 1542 perustettu varakuningaskunta hallitsi kaikkia Espanjan siirtokuntia Etelä-Amerikassa nykyisestä Panamasta maanosan eteläkärkeen saakka ja sen pääkaupunki Limasta tuli maanosan merkittävin kaupunki. Alkuperäisväestön kapina 1780 Túpac Amaru II:n johdolla epäonnistui.
Itsenäistyminen ja sodat
thumb|San Martín julistaa Perun itsenäiseksi. Etelä-Amerikan itsenäisyyssotien alettua 1810–1822 Peru oli viimeinen Espanjan joukkojen tukikohdista. Argentiinalainen José de San Martín julisti Perun itsenäiseksi 28. heinäkuuta 1821 ja kenraali Antonio José de Sucre löi Espanjan joukot Ayacuchossa, mikä päätti Espanjan siirtomaanvallan. Espanja yritti vielä saada siirtokuntiaan takaisin, ja tunnusti Perun itsenäisyyden vasta 1879.
Vuosina 1836–1839 Peru ja Bolivia liittyivät lyhytaikaiseksi liittovaltioksi. Vuosina 1849–1874 maahan tuotiin 80 000–100 000 kiinalaista työläistä muun muassa keräämään guanoa.
Vähä Liivejärvi
Vähä Liivejärvi on Pirkanmaalla Kuhmoisissa Harjunsalmen kylän lähellä sijaitseva järvi.
Perun historia
Itsenäistyminen ja sodat
Peru soti myös ajoittain naapureitaan vastaan kiistellyistä raja-alueista. Espanjaa vastaan se soti merellä 1864–1866. Tyynenmeren sodassa 1879–1883 yhdessä Bolivian kanssa Chileä vastaan Peru menetti nitraattikenttänsä Atacaman autiomaassa ja kolme maakuntaansa. Rajariidat Bolivian kanssa selvitettiin neuvottelemalla 1902.
Vähä Liivejärvi
Maantietoa
Järven pinta-ala on 1,8 hehtaaria, se on 400 metriä pitkä ja 100 metriä leveä. Sen eteläpuoliset kalliot nousevat noin 30 metriä järven pinnan yläpuolelle. Järvellä ei ole kartan mukaan saaria. Sen rantaviivan pituus on 900 metriä ja sen rannat ovat metsämaata. Pohjoisrannalle on rakennettu yksi vapaa-ajan asunto, jolle johtaa tie pohjoisesta.
Perun historia
Itsenäistyminen ja sodat
Ensimmäinen uudistusmielinen presidentti Augusto B. Leguía nousi voittamiensa vaalien jälkeen valtaan 1919 armeijan tuella, ja pysyikin vallassa, kunnes armeija syrjäytti hänet 1930. Hänen aikanaan sovittiin rajat Kolumbian kanssa 1927, ja 1929 Peru sai takaisin Chileltä menettämänsä Tacnan. Leguían vallasta syrjäyttäneen Sánchez Cerron johtaman kaappauksen jälkeen maata hallitsivat oikeistolaiset diktatuurit. Ecuadorin vastaisten rajakahinoiden jälkeen solmittiin 1941 Rion sopimus. Peru julisti sodan Saksalle ja Japanille helmikuussa 1945.
Vähä Liivejärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 112,3 metriä mpy. Siihen johtaa kaksi ojaa, joista toinen on Iso Liivejärven laskuoja. Vähä Liivejärven laskuoja on sen itäpäästä lähtevä Liiveoja. Liiveoja virtaa 700 metriä itään ja yhtyy toiseen ojaan, joka virtaa pohjoiseen ja laskee lopulta Isoon Pihlajajärveen.
Historiaa
Vuoden 1855–1856 Kalmbergin kartastossa järvi on merkitty, mutta se on nimetön.
Vuoden 1966 peruskartassa järvi oli autio ja siihen johti vain Iso Liivejärvestä tuleva oja. Vuoteen 1986 mennessä järven rannalle oli rakennettu talo ja järveen oli johdettu metsäoja.
Perun historia
Toisen maailmansodan jälkeen
Vuonna 1945 valtaan nousi vaaleilla vasemmistolainen APRA. Kenraali Manuel Ordía kaappasi vallan 1948. Ordíasta tuli presidentti 1950, ja hän hallitsi aina vuoteen 1956. Sotilasvalta päättyi 1963, ja kristillisdemokraattien ja Acción Popularin ehdokas Fernando Belaúnde Terry valittiin presidentiksi, kun taas APRA sai suurimman määrän edustajainhuoneen paikoista.
Talousongelmien ja lakkojen jälkeen armeija syrjäytti Belaúnden 1968, ja valtaan nousi kenraali Velasco Alvarado. Hän teki maauudistuksen ja tilat muutettiin osuuskunniksi, muttei luovuttanut maata intiaanitalonpojille. Tämä pettymys sysäsi liikkeelle Loistava polku -sissiliikkeen vuonna 1970. Loistavan polun johtaja oli yliopisto-opettaja Abimael Guzmán Kun Perun sotilashallitus järjesti vaalit 1980, Loistava polku aloitti sissisodan hyökkäämällä äänestyspaikkoja vastaan. 1980-luvulla Loistavan polun hallinnoima alue ja taistelijoiden määrä kasvoivat. Vuonna 1991 se kontrolloi jo suurta osaa maaseudusta keskisessä ja eteläisessä Perussa sekä Liman ympäristössä. Perun erikoisjoukot vangitsivat Guzmánin 12. syyskuuta 1992, ja sissiliikkeen toiminta hiipui.
Vuoden 1975 kaappauksessa valtaan nousi kenraali Morales Bermúdez. Vuonna 1979 otettiin käyttöön uusi perustuslaki ja vuonna 1980 järjestettiin vaalit. Belaúnde valittiin uudelleen presidentiksi. Belaúnde aloitti maa- ja teollisuusuudistuksen, mutta hänen kautensa päättyessä 1985 maan oli jälleen talouskriisissä. Belaúndea seurasi nuori sosiaalidemokraatti Alan García. Hän pyrki siivoamaan vanhan kaartin poliisista ja armeijasta ja korjaamaan taloutta hinta- ja valuuttakontrollilla ja kansallistamalla kaksi pankkia, josta joutui luopumaan ankaran vastarinnan jälkeen. Inflaatio kiihtyi hillitsemättömäksi (7 650 % vuonna 1990) ja 1989 Peru jäi puoli vuotta jälkeen velkojensa maksusta.
Kesäkuussa 1990 presidentiksi valittiin politiikan ulkopuolinen japanilaisten maahanmuuttajien poika Alberto Fujimori. Fujimori aloitti laajat leikkaustoimet inflaation pysäyttämiseksi ja velan maksamiseksi. Opposition hallitessa parlamenttia, Fujimori järjesti huhtikuussa 1992 armeijan tuella kaappauksen ja hajotti kongressin ja kirjoitti uuden perustuslain. Maolaississiliike Loistava polku kiihdytti hyökkäyksiään hallituksen toimien jälkeen. Sen johtaja Abimael Guzmán pidätettiin syyskuussa, mikä aluksi kiihdytti sissien hyökkäyksiä, mutta jo 1994 noin kuusituhatta sissiä antautui.
Fujimorin tukijat voittivat uuden yksikamarisen kongressin vaalit marraskuussa 1992 ja uusi perustuslaki tuli voimaan joulukuussa 1993. Fujimori valittiin uudelleen presidentiksi kesäkuussa 1995. Hän järjesti armahduksen ihmisoikeusrikoksista syytetyille.
Movimiento Revolucionario Túpac Amarun sissit valtasivat Japanin lähetystön joulukuussa 1996 ja ottivat noin 500 panttivankia vaatien talousleikkauksien peruuttamista. Piiritys päättyi huhtikuussa 1997 hyökkäykseen ja kaikkien sissien kuolemaan.
Helge Törn
Helge Aatos Törn (15. joulukuuta 1928 Helsinki – 3. lokakuuta 2022 ) oli suomalainen ratapyöräilijä.
Perun historia
Toisen maailmansodan jälkeen
Rajariidat Ecuadorin kanssa jatkuivat 1981 Cordillera del Condorista ja Cenepasta 1995, ja viimein 1998 maat solmivat rauhan ja merkitsivät rajan. Chilen kanssa viimeinen artikla rajasopimuksesta pantiin toimeen 1999.
Helge Törn
Helsingin Vauhti-Veikkoja edustanut Törn kilpaili sprintissä/eräajossa Helsingin kesäolympialaisissa 1952, missä hän karsiutui ensimmäisessä alkuerässään ja ensimmäisessä keräilyerässään. SM-kilpailuissa Törn saavutti eräajossa hopeaa Onni Kasslinin jälkeen vuosina 1949, 1951 ja 1952.
Perun historia
2000-luku
Entinen presidentti Alan García valittiin uudelleen kesäkuussa 2006 maltillisella uudistusohjelmalla. Häntä oli toiselle kierroksella vastassa vasemmistolainen Ollanta Humala. Heinäkuun vaaleissa Garcían APRA nousi toiseksi suurimmaksi puolueeksi Humalan Unión por el Perún jälkeen. Huhtikuussa 2007 parlamentti myönsi Garcíalle erikoisvaltuudet huumekauppaa ja järjestäytynyttä rikollisuutta vastaan.
Vuonna 2009 Amazonin alueella syntyi yhteenottoja turvallisuusjoukkojen ja alkuperäisväestön välillä maanomistuksesta. Kymmeniä ihmisiä sai surmansa.
Alan Garcían oikeistolaisella presidenttikaudella [2006–2011] Perun talouskasvu oli maanosan huippua ja köyhien osuus väestöstä väheni merkittävästi. Hänen seuraajakseen valittiin täpärästi kesäkuussa 2011 vasemmistolainen Ollanta Humala, joka tosin nimitti ministereikseen talouselämälle mieleiset, Yhdysvalloissa koulutetut poliitikot.
Markkinamyönteinen politiikka, hyvä talouskehitys ja köyhyyden väheneminen jatkuivat Humalankin kaudella, mutta parannettavaa olisi ollut omaisuudensuojan ja etenkin korruption suhteen.
Vuodesta 2017 alkaen Peru on ollut poliittisen kriisin kourissa. Vallasta taistelevat kolme puolueryhmittymää: vasemmistolainen Frente Amplio (laaja rintama), oikeistolais-fujimorilainen Fuerza Popular (kansan voima) ja keskustaoikeistolainen Peruanos Por el Kambio (perulaiset muutoksen puolesta). Kriisi näkyy jatkuvana poliitikkojen eroamisina. Humalan seuraajaksi vuonna 2016 valittu muutoksen puolesta -puolueen Pedro Pablo Kuczynski joutui eroamaan presidentin tehtävästä alle kahden vuoden presidenttikauden jälkeen ja hänet vangittiin korruptiosta syytettynä. Presidenttinä vuodesta 2018 on ollut samaa puoluetta edustava Martin Vizcarra. Presidentti Vizcarra sulki maan kongressin 30. syyskuuta 2019 siellä paljastuneen korruptioskandaalin takia. Tästä syntyi perustuslaillinen kriisi, koska vastavetona kongressi erotti presidentti Vizcarran ja nimitti hänen tilalleen Mercedes Aráozin. Vizcarra on määrännyt uudet kongressivaalit pidettäväksi tammikuussa 2020.
Rafael Schauman
Viktor Rafael Schauman (19. syyskuuta 1860 Taivassalo – 26. joulukuuta 1946 Helsinki ) oli suomalainen kenraalimajuri. Hän oli Kadettikoulun ensimmäinen johtaja vuonna 1919, jolloin hänet myös ylennettiin kenraalimajuriksi.
Vimeo Livestream
Vimeo Livestream (aiemmin Livestream ja Mogulus ) on nettivideopalvelu, jossa käyttäjä voi lähettää suoraa videokuvaa pelistä tai tapahtumasta käyttäen internetiä. Livestreamistä on ilmainen ja maksullinen versio.
Rafael Schauman
Schaumanin vanhemmat olivat kapteeni, virkatalontarkastaja Knut Otto Schauman (1827–1888) ja Eva Constance Elisabet Holmberg. Hänen puolisonsa vuodesta 1890 oli Ellen Matilda Österblad. Heidän poikansa Erik Rafael Schauman oli keuhkosairauksiin erikoistunut lääkäri, joka avioitui presidentti K. J. Ståhlbergin tyttären Elli Ståhlbergin kanssa.
Schauman valmistui Haminan kadettikoulusta 1882. Hän oli Suomen 2. Turun tarkka-ampujapataljoonan upseeri 1882–1901. Hän oli Säätyvaltiopäivien suojaksi 1905–1906 asetetun suojeluvartion johtaja, valtion poliisikoulun johtaja 1906–1910. Poliisilaitoksen käytettäväksi asetettujen tilojen isännöitsijä - Sandudd Oy:n johtaja 1910–1912, Grankulla Ooy:n johtaja 1912–1914, J. Österblad & co Oy:n johtaja Turussa 1914–1917.
Vimeo Livestream
Livestream pystyy lähettämään suoraa HD-laatuista videokuvaa internetiin ilman mitään suurempia lisälaitteita. Livestreamin kuvauksena englanniksi: a satellite television truck in a backpack (suom. satelliittitelevisiorekka repussa).
Syyskuussa 2009 Livestream ryhtyi tekemään kustomoituja kanavasivustoja julkkisten kuten Pixie Lottin, Eric Galesin, David Grayn ja Foo Fightersin konserteille. Sivut sisälsivät chatin sekä Twitter- ja Facebook-ominaisuudet.
Rafael Schauman
Everstiluutnantti Schauman oli vapaussotaa valmistelevan Sotilaskomitean jäsen elokuusta 1917. Sotilaskomitean jäsenenä hänet valittiin syyskuussa 1917 komiteaan, joka käsitteli suojeluskuntien perustamiskysymystä eli käytännössä oli kysymys asevelvollisuuslain valmistelukomiteasta.
Vimeo Livestream
Syyskuussa 2017 IAC:n omistama Vimeo ilmoitti ostavansa Livestreamin.
Rafael Schauman
Sisällissodan aikaan keväällä 1918 Schaumanista tuli kenraali Mannerheimin hallituksen ja Etelä-Suomen suojeluskunnan yhdysupseeri, eversti 1918, sotaylioikeuden jäsen 1918, järjestysvallan tarkastaja 1918–1919 ja kadettikoulu järjestäjä ja johtaja 1919. Hän erosi tehtävästä kenraalimajurina.
Schauman omisti Karlebyn tilan (nyk. Kaspersbacka ) Porvoon maalaiskunnassa 1901–1902.
Vimeo Livestream
Historia
Livestreamin perustivat uudelleen vuonna 2007 Max Haot, Dayananda "Ninja Panda" Nanjundappa, Phil Worthington ja Mark Kornfilt. Livestreamin toimistot sijaitsevat New Yorkissa, Los Angelesissa, Ukrainassa ja Bangaloressa. He aloittivat ilmaisen palvelun ja esittelivät ns. "Pro"-palvelua huhtikuussa 2008. Ensimmäinen "Pro"-palvelun käyttäjä oli Gannett Newspapers, joka kehui kyseistä palvelua. Heinäkuussa 2008 Gannet Newspapers investoi Livestreamiin (silloiseen Mogulukseen) 10 miljoonaa dollaria. Toukokuussa 2009 Mogulus muutti nimensä Livestreamiksi.
Twitcam
Livestream julkaisi Twitcam-ominaisuuden, jolla pystyy tuomaan suoraa videokuvaa Twitteristä Livestream-palveluun käyttämällä omaa Twitter-käyttäjäänsä.
Hassel
Hassel tai von Hassel on sukunimi, joka johtuu skandinaavisisten kielten pähkinäpensasta tarkoittavasta sanasta hassel.
Tunnettuja Hassel- tai von Hassel -nimisiä:
Muotisana
Muotisana on lyhyessä ajassa laajaan käyttöön tullut sana. Muotisanoille on tyypillistä, että ne tekevät ilmaisusta epätäsmällistä ja sopivat huonosti tarkoitukseensa. Usein muotisanat syrjäyttävät selkeämmän ja havainnollisemman tavan ilmaista jokin asia. Muotisanat ja -ilmaisut eivät sinällään ole epäkelpoja, mutta niiden alkuperäinen, käyttöyhteyteensä hyvin sopiva merkitys saattaa hämärtyä.
Fenno-Skan
350px|thumb|Fenno-Skan merikaapelien reitti Suomen ja Ruotsin välillä.
Muotisana
Toisinaan jokin ilmaus saattaa tulla muotiin yhden riittävän vaikutusvaltaisen henkilön vaikutuksesta. Esimerkiksi presidentti Urho Kekkosen kotimurteeseen kuuluva termi "jämäkkä" oli aikansa muotisana. Muotisana saattaa syntyä myös silloin, kun tiettyyn erikoisalaan kuuluvan termin merkitys laajenee. Tällainen muotisana on ollut muun muassa "yhtälö".
Fenno-Skan
thumb|Fenno-Skan HVDC-voimalinja ylittämässä Turku-Pori-valtatietä. Toisin kuin tavallisissa 3-vaihevoimalinjoissa, virtajohtimia on vain kaksi. Ylimmät johdot ovat ukkossuojausta varten.
Fenno-Skan 1
Fenno-Skan 1 -yhteys koostuu Rauman ja Rihtniemen välisestä 33 kilometrin pituisesta tasasähköavojohdosta sekä Rihtniemen ja Dannebon välisestä 200 kilometrin mittaisesta Pohjanlahden alittavasta merikaapelista. Merikaapeli oli valmistuessaan vuonna 1989 maailman pisin sekä siirtoteholtaan ja jännitteeltään suurin. Kummassakin päässä on muuttaja-asema, joka muuttaa vaihtosähkön tasasähköksi ja päinvastoin. Kaapelin nimellisjännite on 400 kilovolttia ja sen siirtoteho oli alun perin 500 megawattia kunnes sitä kasvatettiin 572 MW:iin. Yhteyden rakennuttivat Imatran Voima ja Vattenfall ja sen rakentaminen maksoi aikanaan noin miljardi markkaa.
Fenno-Skan 2
Fenno-Skan 2 on tasasähköyhteytenä toteutettu 800 megawatin ja 500 kilovoltin sähkön siirtoyhteys. Yhteys otettiin käyttöön 15. marraskuuta 2011 ja vihittiin virallisesti 25. tammikuuta 2012. Siirtoyhteys lisäsi Suomen ja Ruotsin välistä siirtokapasiteettia 40 prosenttia. Kaapelin kokonaispituus on noin 300 kilometriä, josta merikaapelin osuus on noin 200 kilometriä. Siirtoyhteyden rakentaminen maksoi yhteensä noin 315 miljoonaa euroa ja sen rakennuttivat ja omistavat kantaverkkoyhtiöt Fingrid ja Svenska Kraftnät. Ruotsin ABB vastasi tasasähkösiirtoyhteyden suuntaaja-aseman kokonaisurakoinnista.
Fenno-Skan 2 -yhteys vioittui melkein heti käyttöönottonsa jälkeen (17.2.2012) useaksi kuukaudeksi laivan ankkurin vaurioitettua kaapelia. Ankkurointivirhe aiheutti noin 80 miljoonan euron laskennalliset tappiot, kun halpaa sähköä ei voitu siirtää Ruotsista ja Norjasta Suomeen, vaikka kysyntää olisi ollut.
Mikael von Kothen
Mikael von Kothen (11. lokakuuta (J: 29. syyskuuta) 1870 Vilna – 17. maaliskuuta (J: 4. maaliskuuta) 1917 Helsinki) oli Venäjän keisarillisessa armeijassa palvellut suomalainen kenraalimajuri.
Mikael von Kothenin vanhemmat olivat kenraalimajuri Fredrik Oskar Teodor von Kothen ja Nadežda Alexandrovna Levsina ja puoliso vuodesta 1895 Vera Alexejevna Sädkov. Mikael von Kothen valmistui 1. Paavalin sotakoulusta Pietarista 1891 ja määrättiin aliluutnanttina palvelukseen 27. tykistöprikaatiin. Luutnantiksi hänet ylennettiin 1895. Von Kothen suoritti Nikolain yleisesikunta-akatemian kurssin 1895–1897. Alikapteeniksi hänet ylennetiin 1897 ja komennettiin 1901 Vilnan sotilaspiirin tykistön aluehallinnon esikunnan vanhemman adjutantin apulaiseksi. Hän erosi sotapalveluksesta kapteenina maaliskuussa 1903, mutta palasi palvelukseen jo lokakuussa ratsumestarin arvossa, määrättynä Venäjän santarmikuntaan ja palvellen virkamiehenä Pietarin kaupungin prefektin kansliassa. Hänet ylennettiin everstiluutnantiksi 1906 ja siirrettiin yleisen turvallisuus- ja vartiointiosaston päälliköksi Moskovaan. Everstiksi 1908 ylennettynä hänet siirrettiin vastaavaan tehtävään Pietariin. Vuonna 1914 von Kothen erosi sotapalveluksesta toisen kerran, nyt kenraalimajurina, mutta astui taas palvelukseen kesällä 1915. Ensimmäisen maailmansodan aikana hän toimi muun muassa jalkaväkiprikaatin esikuntapäällikkönä vuonna 1915 ja 116. jalkaväkidivisioonan esikuntapäällikkönä Viaporissa 1916–1917. Viimeksi hän toimi 128. jalkaväkidivisioonan väliaikaisena esikuntapäällikkönä Helsingissä.
Kapinoivat venäläissotilaat surmasivat von Kothenin helmikuun vallankumouksen upseerisurmien yhteydessä Helsingissä 17. maaliskuuta 1917. Hän saapui 128. jalkaväkidivisioonan komentajan, kenraaliluutnantti Pjotr Tihonovitšin kanssa autolla Vilhonkatua pitkin Rautatientorille, jossa sotilaat vaativat heitä luovuttamaan aseensa. Von Kothen kieltäytyi ja ampui pistoolillaan häntä ympäröineitä sotamiehiä ja matruuseja haavoittaen kuolettavasti vähintään yhtä, toisten tietojen mukaan jopa viittä heistä. Tämän jälkeen häntä lyötiin kiväärinperällä päähän, hänet kiskottiin ulos autosta ja häneen ammuttiin rinnan päällä istuen ainakin sata laukausta. Myös Tihonovitš surmattiin. Von Kothen on haudattu Helsingin ortodoksiselle hautausmaalle.
Mikael von Kothenin veli oli kenraalimajuri ja senaattori Alexander von Kothen.
Iso Liivejärvi
Iso Liivejärvi on Pirkanmaalla Kuhmoisissa Kotakosken kylän lähellä sijaitseva järvi.
Maantietoa
Järven pinta-ala on 23 hehtaaria, se on 2,2 kilometriä pitkä ja 300 metriä leveä. Järvellä on kartan mukaan yksi pieni saari. Järven rantaviivan pituus on 5,1 kilometriä. Sen rannat ovat metsämaata ja paikoitellen jyrkkiä. Rannoille on rakennettu yhdeksän taloa tai vapaa-ajan asuntoa, joille johtaa tie lännestä yhdystieltä 3291.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 112,8 metriä mpy. Siihen johtaa neljä ojaa, joista kaksi tuo vettä Lakkajärvestä ja Liivelammista. Järven laskuoja lähtee sen itäpäästä ja laskee Vähään Liivejärveen. Laskuojan pudotus on 0,5 metriä.
Historiaa
Vuoden 1855–1856 Kalmbergin kartastossa järvi oli mrkitty nimellä Liven järvi. Siloin siitä johti puro sekä itään Vähän Liivejärven suuntaan että länteen Isojärven suuntaan.
Vuoden 1966 peruskartassa järvellä oli kolme taloa, joiden yhteydessä oli peltoa. Vuoteen 1986 mennessä järvelle oli rakennettu lisää taloja ja lähes kaikki pellot olivat metsittyneet.
Victor Ponta
Victor Viorel Ponta (s. 20. syyskuuta 1972 Bukarest) on romanialainen poliitikko, joka toimi Romanian pääministerinä 2012–2015 ja Sosiaalidemokraattisen puolueen (PSD) puheenjohtajana 2010–2015.
Pontan vuonna 2003 Bukarestin yliopistossa hyväksyttyä väitöskirjaa epäillään plagiaatiksi. Väitöskirjan aiheena on kansainvälisen rikostuomioistuimen toiminta. Sen pohjalta on ilmestynyt kansainvälistä oikeutta koskeva teos, jonka toisena tekijänä on Pontan oppilas Danela Coman. Tiedelehti Naturen mukaan Pontan väitöskirjassa on yli puolet lainausta muiden kirjoittajien teksteistä. Ponta luopui tohtorintittelistään 2014.
Romanian korruptionvastainen virasto ilmoitti kesäkuussa 2015 tutkivansa Pontaa väärennöksestä, rahanpesusta, eturistiriidasta ja veronkierrosta.
Ponta ilmoitti hallituksensa eroavan 4. marraskuuta 2015. Edellisenä viikonloppuna Bukarestissa oli sattunut Colectiv-yökerhossa tulipalo, jossa kuoli 44 henkeä. Seuraavalla viikolla pääkaupungissa kokoontui kymmenien tuhansien mielenosoitus, joka vaati pääministerin, sisäministeri Gabriel Oprean ja paikallisten viranomaisten eroa onnettomuuden takia.
The Tai Chi Master
Tai Chi Master (, tunnetaan myös nimellä Twin Warriors) on vuonna 1993 ensi-iltansa saanut taisteluelokuva. Sen pääosia esittävät Jet Li, Michelle Yeoh, Chin Siu Ho, Fennie Yuen, Cheung Yan Yuen, Shun Lau, Hai Yu, Kam Kong Chow, Jian-kui Sun ja Wing-chung Ho. Elokuvan on ohjannut Yuen Woo-ping. Elokuva sai jatko-osan Tai Chi Boxer vuonna 1996.